《梅林分韵得梅字》
宋代·冯时行

霜朝马蹄无纤埃，锦城城西江之隈。
金兰合沓俱朋来，白沙鳞鳞江水洄。
梅花傍江高崔嵬，人言犹是王建栽。
豪华过眼浮云哉，飞英送香来酒杯。
酒酣疾呼竹篱开，走寻屋角如龙梅。
梅龙虽多此其魁，睡龙屈盘肘承胲。
风皴雨散封苍苔，孙枝迸出谁胚胎。
天公抚摩春为回，慎勿变化随风雷，
年年开花照尊罍。我欲结序买芋煨，
与梅周旋送衰颓。

作者简介：冯时行（1100—1163）宋代状元。字当可，号缙云，祖籍浙江诸暨（诸暨紫岩乡祝家坞人），出生地见下籍贯考略。宋徽宗宣和六年恩科状元，历官奉节尉、江原县丞、左朝奉议郎等，后因力主抗金被贬，于重庆结庐授课，坐废十七年后方重新起用，官至成都府路提刑，逝世于四川雅安。著有《缙云文集》43卷，《易伦》2卷。